TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
USA Jeruusalemma-otsus endiselt kõneaineks
Palestiinlased ei usalda enam president Trumpi
ÜRO Julgeolekunõukogu kogunes Jeruusalemma asjus
USA presidendi 6. detsembri ajalooline otsus
tunnustada Jeruusalemma Iisraeli pealinnana
polnud siiski tema enda idee, vaid põhines USA Kongressi poolt
22 aasta eest 1.12.1995 vastu võetud seadusel.
Selle järgi peavad USA saatkonnad asuma võimalusel riikide pealinnades.
Jerusalem Embassy Act alusel
oleks USA saatkond tulnud kolida Jerusalemma juba 31. maiks 1999
ja tunnustada samas Jeruusalemm Iisraeli jagamatuks pealinnaks.
Eelmiste presidentide Clintoni, Bushi ja Obama ajal seda siiski ei toimunud
ning USA Senat hääletas suvel seaduse kiire jõustamise poolt.
Nii teostas president Trump vaid selle,
mida USA kõrgeim seadusandlusorgan
ootas juba kolmelt eelmiselt presidendilt.
"Me ei saa lahendada oma probleeme korrates samu eksiarvamusi
ja valeks osutunud minevikustrateegiaid.
Kõik väljakutsed nõuavad uusi lähenemisviise,"
mainis president üheks põhjenduseks.
Palestiinlaste juht Abbas avaldas USA otsuse suhtes pettumust,
öeldes, et ei usalda enam Trumpi rahuvahendaja rollis.
Iraan, Hezbollah ja mitmed teised radikaalsed islamirühmitused
on õhutanud palestiinlasi kolmandale intifadale Iisraeli vastu.
Seda sellest hoolimata, et otsus Jeruusalemma tunnustamise
ja saatkonna kolimise kohta oli vaid USA siseasi.
Äärmusrühmitus Hamas alustaski pea kohe oma tavalist meeleavaldust
rakettide tulistamisega Iisraeli, sh Sderoti linna.
Kuigi keegi viga ei saanud,
vastas Iisraeli armee Gazas Hamasi relvaladude hävitamisega.
Vasturünnakutes oli ka inimohvreid.
USA otsusele Jeruusalemma suhtes järgnesid ulatuslikud meeleavaldused
araabia- ja islamimaailma eri paigus.
On põletatud USA ja Iisraeli lippe,
määritud ja põletatud president Trumpi ja peaminister Netanyahu pilte.
Hamasi juht Ismail Haniyeh nõudis Gazas peetud kihutuskõnes,
et palestiinlased alustaksid koheselt ulatuslikku ülestõusu ehk intifadat.
Ka Hezbollah' juht šeik Nasrallah
mõistis Liibanonis hukka USA presidendi tegevuse
ja õhutas kogu islamimaailma
toetama palestiinlaste väidetavalt õigustatud ülestõusu
sionistliku okupandi vastu.
Hoolimata ulatuslikest protestidest ja meeleavaldustest Palestiina aladel
pole juhtivad araabiamaad Egiptus, Saudi Araabia ja Jordaania
teinud USA suhtes kuigi karme avaldusi.
Araabia Liiga välisministrid küll nõudsid,
et USA Jeruusalemma tunnustuse tagasi võtaks,
kuid seda peetakse pigem põhimõtteliseks,
kui tõsisemate hoiakute muutumiseni viivaks avalduseks.
Nii pole ka Abbas saanud neilt juhtivatelt araabiamaadelt
oodatud jäägitut toetust.
Katoliku Kiriku pea paavst Franciscus
avaldas palestiinlaste pürgimustele siiski toetust.
Kuid Saudi Araabia, Bahrain ja Kuveit
muretsevad pigem Iraani ohu kasvamise pärast Lähis-Idas
kui USA saatkonna asukoha pärast.
Tugevaim hukkamõist USA tegevusele tuli Türgi presidendilt Erdoganilt
ja tema Iraani kolleegilt Rouhanilt.
Türgi ähvardas isegi katkestada diplomaatilised suhted Iisraeliga,
kui USA saatkonna sinna kolib.
Ka Euroopa Liit tegi avalduse, et toetab üksnes kahe riigi lahendust,
kus jagatud Jeruusalemm on mõlema riigi pealinn.
Jeruusalemmas on varemgi välisriikide esindusi asunud.
Costa Rica ja El Salvadori esindused asusid seal 2006. aastani,
kuid araabiamaade survel koliti need lõpuks Tel Avivi.
USA eeskuju saatkonna kolimisel järgivad ilmselt vähemalt Filipiinid.
Mitmed teised riigid, sh Tšehhi, Kreeka, Ungari ja Austraalia,
on seni äraootaval seisukohal.
Venemaa teatas juba aprillis valmisolekust
tunnustada Lääne-Jeruusalemm Iisraeli pealinnaks.
Väike Pärsia lahe kuningriik Bahrain
saatis Jeruusalemma 25-liikmelise delegatsiooni,
mis koosnes nii šiiitidest kui sunniitidest.
Kaasas oli ka kristlasi, hindusid ja sikhe.
Bahraini kuningas Hamed bin Isa al-Khalifa
tahtis sellega väljendada pahameelt araabiamaailma boikotile Iisraeli vastu
Kuigi delegatsioonis polnud riigi ametlikke esindajaid,
oli see siiski selge käesirutus Bahraini ja Iisraeli suhete normaliseerimiseks.
Kuningas andis välja ka määruse,
mis lubab Bahraini kodanikel vabalt Iisraeli reisida ja vastupidi.
Palestiinlased aga väljendasid karmi hukkamõistu
Bahraini seisukohale Jeruusalemma küsimuses.
Iisraeli arheoloogid korraldasid nädala eest pressikonverentsi,
kus esitleti ka ca 1300-aastast münti Umaijaadide kalifaadi ajast.
Mündil oli mh menoora,
mis on üks tähtsamaid judaismi sümboleid.
Mündi teisel pool oli araabiakeelne tekst,
mis ütles, et Allah on ainus jumal ja Muhamed tema prohvet.
Umaijaadide kalifaat valitses Jeruusalemmas
Ida-Rooma keisririigi ehk Bütsantsi järel ca 100 aastat,
aastail 660-750 AD.
8. detsembril kogunes ÜRO Julgeolekunõukogu arutama
Jeruusalemma tunnustamisest johtuvaid tagajärgi.
Nõukogu 14 liiget mõistsid hukka või väljendasid muret
USA presidendi tegevuse suhtes
ja nõudsid, et president Trump esitaks konkreetse plaani
kõneluste alustamiseks Iisraeli ja palestiinlaste vahel.
USA ÜRO saadik Nikki Haley ütles aga,
et ÜRO ise on oma tegevusega üks suurimaid takistusi
konkreetsete tulemuste saavutamisele rahukõnelustel.
Lisaks mainis ta, et on asjatu kujutleda,
et ÜRO võib survestada Iisraeli aktsepteerima midagi,
mis ohustab selgelt nende riigi ja kodanike julgeolekut.
On kõlanud ka teisi reaktsioone
USA otsuse suhtes tunnustada Jeruusalemma.
Mitmetes kristlikes lääneriikides
on avalikult kiidetud president Trumpi otsust
tunnustada Jeruusalemma Iisraeli pealinnana.
Ka paljude erapooletute ekspertide meelest
teeb see asjad Lähis-Idas selgemaks
ja loob võimaluse läheneda rahukõnelustega seotud asjadele
uuest vaatenurgast.
Jätkame neil teemadel järgmistes uudistesaadetes.
See on tänaseks kõik.
Paluge rahu Jeruusalemmale! ja jääge meie kanalile!
Kohtumiseni nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee